
RAPORT  
asupra proiectului de Lege pentru completarea anexei nr. 1 la Legea pomiculturii nr. 348/2003

(PL.x 373/2017)

În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru completarea anexei nr. 1 la Legea pomiculturii nr. 348/2003, transmis cu adresa nr. PLx 373 din 23 octombrie 2017 şi înregistrat sub nr. 4c-4/496/24.10.2017.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 17 octombrie 2017.
La întocmirea raportului Comisia a avut în vedere:
· avizul favorabil al Consiliului Legislativ (nr. 543/12.07.2017); 
· punctul de vedere al Guvernului prin care susţine adoptarea propunerii legislative.
Proiectul de lege are ca obiect de reglementare completarea anexei nr. 1 la Legea pomiculturii nr. 348/2003.
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege menţionat mai sus în şedinţa din 14 noiembrie 2017. 
La lucrări şi-au înregistrat prezenţa un număr de 25 de deputaţi, membri ai Comisiei. 
La dezbaterea proiectului a participat, ca invitat, în conformitate cu prevederile art. 55 din Regulamentul Camerei Deputaţilor, republicat, domnul Sorin Roşu-Mareş, secretar de stat în cadrul Ministerului Agriculturii şi Dezvoltării Rurale.
În urma examinării proiectului de lege şi a opiniilor exprimate de către membrii comisiei, s-a hotărât, în unanimitate de voturi, să se supună plenului Camerei Deputaţilor adoptarea proiectului de Lege pentru completarea anexei nr. 1 la Legea pomiculturii nr. 348/2003, în forma prezentată de Senat.
În raport cu obiectul şi conţinutul său, proiectul de lege face parte din categoria legilor ordinare.

